b'\n_START_ARTICLE_\nHachim Mastour\n_START_SECTION_\nKlupska karijera\n_START_PARAGRAPH_\nMastour je ro\xc4\x91en kao dijete marokanskih roditelja u talijanskom gradu, Reggio Emilia. Sa 14 godina u srpnju 2012. godine, Mastour je se pridru\xc5\xbeio A.C. Milanu iz kluba AC Reggiana iz Reggio Emilije. _NEWLINE_Tada\xc5\xa1nji trener A.C. Milana, Clarence Seedorf, ga je doveo u prvoj selekciji milanskog kluba za zadnju liga\xc5\xa1ku utakmicu sezone u 2013/14. Mastour je mogao postati najmla\xc4\x91i igra\xc4\x8d ikada, koji je debitirao u Seriji A, me\xc4\x91utim Seedorf ga nije uveo u igru protiv U.S. Sassuola._NEWLINE_Dana 31. kolovoza 2015. godine, Mastour je posu\xc4\x91en \xc5\xa1panjolskoj M\xc3\xa1lagi CF za dvije sezone, na zahtjevu vlasnika kluba Abdullah al-Thani. U srpnju 2016. godine je se Mastour vratio u A.C. Milan. Potom je Mastour posu\xc4\x91en nizozemskom PEC Zwolle._NEWLINE_U rujnu 2018. godine je se Mastour pridru\xc5\xbeio gr\xc4\x8dkom klubu PAS Lamia 1964 kao slobodan igra\xc4\x8d. Tijekom svog debija za Grke je proma\xc5\xa1io jedanaesterac. U velja\xc4\x8di 2019. godine je klub iz Lamije objavio da je Marokanac "nestao". Potom je Mastour izjavio kako je se u prosincu 2018. vratio u Milano zbog ozljede. U o\xc5\xbeujku 2019. godine je Lamia raskinula ugovor sa Mastourem.\n_START_SECTION_\nReprezentativna karijera\n_START_PARAGRAPH_\nMastour je igrao \xc5\xa1est puta i zabio jednom za Italiju ispod 16 godina. Debitirao je za tu ekipu 18. kolovoza 2013. igraju\xc4\x87i prvo poluvrijeme u prijateljskoj utakmici protiv svoji vr\xc5\xa1jaka iz Katara. Sljede\xc4\x87e godine je zabio svoj jedini gol protiv Hrvatske u Umagu._NEWLINE_Mastour je imao pravo zaigrati za Italiju i za Maroko. U svibnju 2015. godine je Mastour izjavio da \xc4\x87e predstavljati Maroko, zato \xc5\xa1to osje\xc4\x87a da je Maroko njegova domovina. Talijanske novine La Gazzetta dello Sport su objavile  kako je Italija izgubila talentiranog igra\xc4\x8da sa njegovom odlukom._NEWLINE_Mjesec dana kasnije je debitirao za Maroko u kvalifikacijskoj utakmici za Afri\xc4\x8dki kup nacija protiv Libije u Agadiru. Debitirao je kao zamjena za Nordina Amrabata dvije minute prije kraja utakmice. Tako je Mastour postao najmla\xc4\x91i debitant u povijesti marokanske nogometne reprezentacije, sa 16 godina i 363 dana.'